stanford-oval/wikipedia huggingface dataset:
เอตเอตเอตคะซีโน
ประวัติ

คะซีโน-ออน-เน็ต ก่อตั้งขึ้นในปี 1997 โดยสองพี่น้อง Aaron และ Avi Shaked กับ Ron และ Shay Ben-Yitzhaq ซึ่งเป็นพี่น้องด้วยเช่นกัน Aaron Shaked กล่าวว่าเขาเกิดแนวคิดเกี่ยวกับกาสิโนออนไลน์ขึ้นในขณะที่เข้าร่วมการประชุมทางทันตกรรมในมงเต-การ์โล ในปี 1994 พระราชบัญญัติเขตการค้าเสรีและเขตอุตสาหกรรมส่งออกผ่านการอนุมัติในแอนติกาและบาร์บูดา ซึ่งเปิดทางให้กับการพัฒนากาสิโนออนไลน์ที่ถูกกฎหมาย คะซีโน-ออน-เน็ต ถูกเปลี่ยนชื่อเป็น เอตเอตเอตคะซีโน ในปี 2010 เพื่อผสานรูปลักษณ์และความรู้สึกให้เป็นหนึ่งเดียวกันกับยี่ห้ออื่น ๆ ของเอตเอตเอตคะซีโน ในปี 2015 เว็บไซต์ได้รับใบอนุญาตและเปิดดำเนินการในยิบรอลตาร์ นิวเจอร์ซีย์ เดนมาร์ก สเปน และในอีกหลายประเทศและหลายดินแดน
เอตเอตเอตคะซีโนเป็นผู้สนับสนุนหลักของเวิลด์ซีเนียร์แชมเปียนชิป 2013 ในรายการสนุกเกอร์ นิตยสาร Gaming Intelligence อธิบายว่า เอตเอตเอตคะซีโนเป็น "กาสิโนที่แท้จริงเพียงหนึ่งเดียวทั่วยุโรป" เอตเอตเอตคะซีโนได้รับรางวัลตรารับรอง eCOGRA's Safe and Fair
ประวัติ > สหรัฐอเมริกา

เนื่องมาจากพระราชบัญญัติแห่งรัฐสภาสหรัฐ ในเดือนตุลาคม 2006 บริษัทเกมออนไลน์ต่าง ๆ ถูกบังคับให้เข้ามาอยู่ในตลาดสหรัฐ ส่งผลให้เว็บไซต์เหล่านี้จำนวนมากออกสู่ตลาดสหรัฐ
ในเดือนมีนาคม 2013 คณะกรรมการกำกับการเล่นเกมในเนวาดา มอบใบอนุญาตให้เอตเอตเอตคะซีโนเป็น ผู้ให้บริการเกมแบบอินเตอร์แอ็กทิฟ ทำให้เป็นบริษัทแรกซึ่งให้บริการการพนันออนไลน์โดยเฉพาะที่ได้รับใบอนุญาตจากทุกเขตอำนาจศาลของสหรัฐอเมริกา 
ในเดือนมกราคมปี 2011 สภานิติบัญญัติแห่งรัฐนิวเจอร์ซีย์ ผ่านร่างกฎหมายที่ได้รับการสนับสนุนจาก Raymond Lesniak เพื่ออนุญาตให้พลเมืองของนิวเจอร์ซีย์ที่อายุเกิน 21 ปีเล่นการพนันออนไลน์ได้
ในเดือนสิงหาคมปี 2013 เอตเอตเอตคะซีโนได้ลงนามในข้อตกลงกับ Caesars Entertainment Corporation ผ่านเครือข่าย All American Poker Network (AAPN) ซึ่งเป็นบริษัทร่วมทุนกับ Avenue Capital ส่งผลให้เอตเอตเอตคะซีโนสามารถนำเสนอผลิตภัณฑ์ที่มีตราสินค้าของตัวเองได้ในรัฐนิวเจอร์ซีย์ 
เอตเอตเอตคะซีโนเผยแพร่ผลการตรวจสอบบัญชีสาธารณะของเปอร์เซ็นต์การจ่ายเงินรายเดือนของกาสิโนและเปอร์เซ็นต์การจ่ายเงินของแต่ละเกม รวมถึงเปอร์เซ็นต์การจ่ายเงินทั้งหมดของเอตเอตเอตคะซีโน อัตราการจ่ายเงินของเอตเอตเอตคะซีโนอยู่ที่ 95.1%
เมื่อเดือนมีนาคม ปีพ.ศ.2562  888 จ่ายเงิน 15 ล้านปอนด์สเตอร์ลิงให้กับ บริษัท Dedsert จำกัดที่อยู่ในเมืองดับลิน ซึ่งเป็นบริษัทที่ให้บริการแพลตฟอร์มกีฬาสำหรับสำนักงานเจ้ามือรับแทงที่BetBright ได้รับอนุญาตจากสหราชอาณาจักร  ซีอีโอของบริษัท888 นาย อิไต ปาซเนอร์ กล่าวว่าการได้มานี้ "ทำให้เราได้ส่วนที่ขาดหายไปในพอร์ตโฟลิโอทางเทคโนโลยีของเราเอง" เมื่อ ปีพ.ศ.2561   888sport ทําสัญญาเข้าหุ้นส่วนให้กับคาสิโน Caesars Atlantic City เพื่อเสนอการเดิมพันกีฬาออนไลน์แก่ผู้อยู่อาศัยในรัฐนิวเจอร์ซีย์
บริษัท 888sport เป็นสมาชิกของ ESSA องค์กรยุโรปในการให้ความเป็นธรรมในการเดิมพัน
ณ วันที่ 15 ธันวาคม ปีพ.ศ.2564 ข้อความต่อไปนี้จะปรากฏบนเว็บไซต์ 888 Sport New Jerseyคือ ตั้งแต่วันที่ 15 ธันวาคม 888SPORT NEW JERSEY ไม่ยอมรับหรือเสนอโอกาสในการเดิมพันกีฬาอีกต่อไป
เมื่อเดือนมีนาคม ปีพ.ศ. 2565 คณะกรรมการการพนันแห่งสหราชอาณาจักรประกาศว่าปรับบริษัท 888 จำนวน 9.4 ล้านปอนด์สเตอร์ลิงสำหรับการละเมิดความรับผิดชอบต่อสังคมและการฟอกเงิน ความล้มเหลวเหล่านี้ทำให้ลูกค้ากำหนดวงเงินเงินฝากรายเดือนที่สูงเกินไปซึ่งไม่ตรงกับรายได้ของลูกค้า รวมทั้งกำหนดเกณฑ์การตรวจสอบความสามารถระดับ 40,000 ปอนด์สเตอร์ลิง ความล้มเหลวในการยืนยันตัวตนของลูกค้าระยะไกล และการละเมิดเงื่อนไขใบอนุญาต ข้อ12.1.1 ซึ่งรวมทั้งการฟอกเงินและสนับสนุนทางการเงินแก่การก่อการร้าย
เมื่อเดือนมีนาคม ปีพ.ศ. 2565  บริษัท888 ประกาศว่าได้รับใบอนุญาตการพนันในรัฐออนแทรีโอของแคนาดา บริษัทได้รับใบอนุญาตหนึ่งเดือนก่อนการเปิดตลาดการพนันออนไลน์ที่ถูกกฎหมายในออนแทรีโอ
รางวัล

| รางวัล | ปี |
| --- | --- |
รางวัลผู้ประกอบการกาสิโนที่ดีที่สุด, Gaming Intelligence: 2015
รางวัลผู้ประกอบการกาสิโนดิจิทัลแห่งปี, Global Gaming: 2014
รางวัลผู้ประกอบการกาสิโนแห่งปี, eGR Operator: 2013
รางวัลผู้ประกอบการกาสิโนที่ดีที่สุด, eGR Operator: 2013
โคกิ คาเมดะ

| โคกิ คาเมดะ |
| --- | --- |
เกิด: 17 พฤศจิกายน พ.ศ. 2529 (37 ปี)
โคกิ คาเมดะ (ญี่ปุ่น: 亀田 興毅; โรมาจิ: Kameda Kōki) นักมวยชาวญี่ปุ่น เป็นนักมวยสากลชาวญี่ปุ่นคนแรกที่ครองแชมป์โลกได้ 3 รุ่น
ประวัติ

คาเมดะเป็นบุตรคนโตของ ชิโร คาเมดะ ผู้เป็นเทรนเนอร์และพ่อของตนเอง  ทั้งตัวของโคกิ คาเมดะเองก็ยังมีน้องอีก 3 คน ที่เป็นนักมวยเช่นเดียวกัน นั่นก็คือ ไดกิ คาเมดะ , โทโมกิ คาเมดะ และ ฮิเมกิ คาเมดะ ได้ชื่อว่าเป็นนักมวยที่มีทั้งชาวญี่ปุ่นรักและชังในเวลาเดียวกัน เนื่องจากมีบุคลิกท่าทางการชกมวยและการสัมภาษณ์ทางสื่อมวลชนที่กวนประสาท
คาเมดะเริ่มต้นการชกมวยอาชีพ 8 ครั้งแรก ด้วยการชนะนักมวยชาวไทยล้วน ๆ รวมทั้งการชนะน็อค สมาน ส.จาตุรงค์ อดีตแชมป์โลกชาวไทยใน ยกที่ 1 ในการชกครั้งที่ 7 ด้วย จากนั้น ได้ครองแชมป์ OPBF รุ่นฟลายเวทและแชมป์โลกที่ว่างของสมาคมมวยโลก (WBA) ในรุ่นไลท์ฟลายเวท แล้วสละเพื่อขึ้นไปชกในรุ่นฟลายเวท เมื่อไดกิ คาเมดะ น้องชายทำผิดกติกาในการชกกับไดซูเกะ ไนโต ในการชิงแชมป์โลกสภามวยโลก (WBC) รุ่นฟลายเวท ทำให้ตระกูลคาเมดะทั้งหมดถูกสั่งห้ามชกในญี่ปุ่น ต้องเดินทางไปชกที่เม็กซิโกอยู่ 2 ครั้ง แต่ก็ได้รับอนุญาตให้กลับมาชกได้ในบ้านเกิดอีกครั้ง
ในที่สุด คาเมดะก็ได้มีโอกาสขึ้นชิงแชมป์โลกอีกครั้งของสภามวยโลกในรุ่นฟลายเวท ในฐานะรองแชมป์โลก WBC อันดับ 3 กับ ไดซูเกะ ไนโต นักมวยเพื่อนร่วมชาติที่คว้าแชมป์มาจาก พงษ์ศักดิ์เล็ก กระทิงแดงยิม นักมวยชาวไทย ผลการชกปรากฏว่าคาเมดะเป็นฝ่ายเอาชนะคะแนนไปได้อย่างขาดลอย 116–112, 117–111 และ 117–111 การชกครั้งนี้เป็นหนึ่งในการแข่งขันชกมวยที่มียอดผู้รับชมผ่านการถ่ายทอดสดจากโทรทัศน์สูงที่สุดครั้งหนึ่งในประเทศญี่ปุ่น
แต่เมื่อมาป้องกันตำแหน่งครั้งแรกกับ พงษ์ศักดิ์เล็กซึ่งเป็นแชมป์เฉพาะกาลในรุ่นเดียวกัน เมื่อวันที่ 27 มีนาคม พ.ศ. 2553 คาเมดะเป็นฝ่ายมีแผลแตกตั้งแต่ยกที่ 4 และพงษ์ศักดิ์เล็กเป็นฝ่ายถูกตัดคะแนนในยกที่ 5 จากหัวชน แต่ก็ไม่อาจทำอะไรพงษ์ศักดิ์เล็กได้ชัดเจน จึงเป็นฝ่ายแพ้คะแนนไปอย่างไม่เป็นเอกฉันท์ 114–114, 116–112 และ 115–112 เสียแชมป์โลกไปเพียงการป้องกันตำแหน่งครั้งแรกเท่านั้นเอง
ต่อมา โคกิ คาเมดะ ได้เลื่อนรุ่นขึ้นไปชกในรุ่นแบนตัมเวท และสามารถคว้าแชมป์โลกที่ว่างในรุ่นนี้มาได้ของสมาคมมวยโลก ในปลายปี พ.ศ. 2553
ในการป้องกันตำแหน่งกับ พนมรุ้งเล็ก ไก่ย่างห้าดาวยิม นักมวยรองแชมป์โลก WBA อันดับ 8 ชาวไทยเมื่อต้นเดือนเมษายน พ.ศ. 2556 ปรากฏว่าคาเมดะเอาชนะคะแนนไม่เป็นเอกฉันท์ ท่ามกลางเสียงวิจารณ์จากสื่อมวลชนชาติที่เป็นกลางหรือแม้แต่ของญี่ปุ่นเองก็ตาม เห็นว่าคาเมดะไม่สมควรที่จะเป็นผู้ชนะ และเจ้าตัวเองก็ได้ยอมรับด้วยว่า ตัวเองชกได้แย่ในครั้งนี้และกล่าวขอโทษต่อแฟน ๆ มวยบนเวทีหลังการชกเสร็จถึง 6 ครั้ง ในการสัมภาษณ์หลังชก
โคกิ คาเมดะ ได้ป้องกันตำแหน่งไปอีก 2 ครั้ง และได้สละตำแหน่งเมื่อเดือนเมษายน ปีถัดมา เพื่อที่จะลดรุ่นลงไปชกในรุ่นซูเปอร์ฟลายเวทแทน โดยมีเป้าหมายจะขอชิงแชมป์โลกของ WBA รุ่นนี้ กับ โคเฮ โคโนะ ในสหรัฐอเมริกา นักมวยเพื่อนร่วมชาติที่ได้ตำแหน่งมาจากการเอาชนะน็อก เด่นเก้าแสน กระทิงแดงยิม ซึ่งเป็นแชมป์เฉพาะกาลชาวไทย ไปก่อนหน้านี้ไม่นาน แต่ไม่สำเร็จ ผลการชกโคโนะชนะคะแนนยังรักษาแชมป์โลก WBA ไว้ได้
เกียรติประวัติ

แชมป์ OPBF รุ่นฟลายเวท
ชิง 21 สิงหาคม 2548 ชนะน็อกโดยเทคนิค วันมีโชค สิงห์วังชา ( ไทย) ยก 3 ที่ ศูนย์กีฬาในร่มและวัฒนธรรมโยโกฮามะ โยโกฮามะ ประเทศญี่ปุ่น
​สละแชมป์
แชมป์โลก WBA รุ่นไลท์ฟลายเวท
ชิง (ที่ว่าง) 2 สิงหาคม 2549 ชนะคะแนน ฮวน โฮเซ ลันดาเอตา ( เวเนซุเอลา) ที่ โยโกฮามะอารีนา โยโกฮามะ ประเทศญี่ปุ่น
ป้องกันแชมป์ครั้งที่ 1, 20 ธันวาคม 2549 ชนะคะแนน ฮวน โฮเซ ลันดาเอตา ( เวเนซุเอลา) ที่ อาริอาเกะคอลิเซียม โตเกียว ประเทศญี่ปุ่น
สละแชมป์
แชมป์ WBA Intercontinental (แชมป์เงา WBA) รุ่นฟลายเวท (2552)
ชิง 30 สิงหาคม 2552 ชนะคะแนน ซัลบาดอร์ มอนเตส ( เม็กซิโก) ที่ มอนเตร์เรย์อาเรนา มอนเตร์เรย์ ประเทศเม็กซิโก
สละแชมป์
แชมป์โลก WBC รุ่นฟลายเวท (2552–2553)
ชิง 29 พฤศจิกายน 2552 ชนะคะแนน ไดซูเกะ ไนโต ( ญี่ปุ่น) ที่ ไซตามะซูเปอร์อารีนา ไซตามะ ประเทศญี่ปุ่น
เสียแชมป์ และชิงแชมป์เดอะริง (ที่ว่าง) ไม่สำเร็จ, 27 มีนาคม 2553 แพ้คะแนน พงษ์ศักดิ์เล็ก ศิษย์คนองศักดิ์ ( ไทย) ที่ อาริอาเกะคอลิเซียม โตเกียว ประเทศญี่ปุ่น
แชมป์โลก WBA รุ่นแบนตัมเวท (2553–2557)
ชิง (ที่ว่าง) 26 ธันวาคม 2553 ชนะคะแนน อาเล็กซันเดร์ มูโญซ ( เวเนซุเอลา) ที่ ไซตามะซูเปอร์อารีนา ไซตามะ ประเทศญี่ปุ่น
ป้องกันแชมป์ครั้งที่ 1, 7 พฤษภาคม 2554 ชนะอาร์ทีดียก 11 (ยอมแพ้ไม่ออกจากมุม) ดานิเอล ดิอัซ ( นิการากัว) ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
ป้องกันแชมป์ครั้งที่ 2, 31 สิงหาคม 2554 ชนะคะแนน ดาบิด เด ลา โมรา ( เม็กซิโก) ที่ สนามกีฬาต่อสู้ญี่ปุ่น โตเกียว ประเทศญี่ปุ่น
ป้องกันแชมป์ครั้งที่ 3, 7 ธันวาคม 2554 ชนะน็อกโดยเทคนิคยก 4 มาริโอ มาซิอัส ( เม็กซิโก) ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
ป้องกันแชมป์ครั้งที่ 4, 4 เมษายน 2555 ชนะคะแนน โนล์ดี มานาคาเน ( อินโดนีเซีย) ที่ โยโกฮามะอารีนา โยโกฮามะ ประเทศญี่ปุ่น
ป้องกันแชมป์ครั้งที่ 5, 4 ธันวาคม 2555 ชนะคะแนน อูโก รุยซ์ ( เม็กซิโก) ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
ป้องกันแชมป์ครั้งที่ 6, 7 เมษายน 2556 ชนะคะแนน พนมรุ้งเล็ก ไก่ย่างห้าดาวยิม ( ไทย) ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
ป้องกันแชมป์ครั้งที่ 7, 23 กรกฎาคม 2556 ชนะคะแนน จอห์น มาร์ก อโพลินาริโอ ( ฟิลิปปินส์) ที่ โตเกียว บิก ไซท์ โตเกียว ประเทศญี่ปุ่น
ป้องกันแชมป์ครั้งที่ 8, 19 พฤศจิกายน 2556 ชนะคะแนน ซง ชุง-โอ ( เกาหลีใต้) ที่ โรงแรมโอเชียนแกรนด์โฮเทล นครเชจู ประเทศเกาหลีใต้
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นซูเปอร์ฟลายเวท 16 ตุลาคม 2558 แพ้คะแนน โคเฮ โคโนะ ( ญี่ปุ่น) ที่ เครดิตยูเนียนวันอารีนา ชิคาโก สหรัฐ
แหล่งข้อมูลอื่น

โคกิ คาเมดะ (หันหลัง) ในการชกชิงแชมป์โลก WBC รุ่นฟลายเวท กับไดซูเกะ ไนโตที่ไซตามะ
แม่พระรับสาร (ทิเชียน)

ดูบทความหลักที่ แม่พระรับสาร
| การประกาศของเทพ |
| --- | --- |

ศิลปิน: ทิเชียน
ปี: ค.ศ. 1559 - ค.ศ. 1564
ประเภท: ภาพเขียนสีน้ำมัน
สถานที่: วัดซานซาลวาดอร์แห่งเวนิส, เวนิส
แม่พระรับสาร (ภาษาอังกฤษ: Annunciation) เป็นภาพเขียนสีน้ำมันที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ตั้งอยู่ที่วัดซานซาลวาดอร์แห่งเวนิสในประเทศอิตาลี ทิเชียนเขียนภาพ “แม่พระรับสาร” ระหว่างปี ค.ศ. 1559  ถึงปี ค.ศ. 1564
ดูเพิ่ม

ทิเชียน
ภาพเขียนสีน้ำมัน
แม่พระรับสาร
ชีวิตของพระแม่มารี
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
แพน

แพน อาจจะหมายถึง
คำนำหน้า (ภาษาอังกฤษ)

pan- ที่เป็นคำนำหน้า ที่มาจากภาษากรีก πᾶν ที่แปลว่า "ทั้งหมด" "ของทุกอย่าง" "เกี่ยวกับทุกคน" หรือ "เกี่ยวกับทุกกลุ่ม":
ขบวนการแพนเยอรมัน (Pan-Germanism) - ขบวนการในคริสต์ศตวรรษที่ 19 ที่มีจุดประสงค์ในการสร้างความอันหนึ่งอันเดียวกันในบรรดาผู้พูดภาษาเยอรมันในยุโรป หรือที่เรียกว่า "Volksdeutsche"
ขบวนการแพนสลาฟ (Pan-Slavism) - ขบวนการในกลางคริสต์ศตวรรษที่ 19 ที่มีจุดประสงค์ในการสร้างความเป็นอันหนึ่งอันเดียวกันในบรรดาผู้มีเชื้อสายสลาฟ
ขบวนการแพนอาหรับ (Pan-Arabism) - ขบวนการในการสร้างความเป็นอันหนึ่งอันเดียวกันในบรรดาประชาชนและชาติต่างในโลกอาหรับ (Arab World)
ขบวนการแพนแอฟริกา (Pan-Africanism) - ขบวนการทางทัศนคติทางสังคม-การเมืองและปรัชญาของกลุ่มผู้มีเชื้อสายแอฟริกาที่เป็นแอฟริกันพลัดถิ่น (African diaspora) หรือผู้ที่ตั้งถิ่นฐานอยู่นอกทวีปแอฟริกา ในการสร้างความเป็นอันหนึ่งอันเดียวกันเป็น "สังคมแอฟริกาโลก"
แพน ณัฐพร วิเศษพันธ์
เด็กชายผู้เจ็บปวดกับชีวิต แต่ก้าวข้ามขามเจ็บปวดและลุกขี้ต่อสู้กับความเลวร้ายของชีวิตอีกครั้ง
เทววิทยาหรือสิ่งที่เกี่ยวเนื่องกับเทววิทยา

เทพทั้งปวง (Pantheon (gods)) - หมายถึงกลุ่มเทพทั้งหมด หรือ พระเจ้าในตำนานเทพหรือศาสนา
แพน (เทพปกรณัม) (Pan) - เทพเจ้ากรีกผู้เป็นเทพแห่งธรรมชาติ
แพน (ดวงจันทร์) - ดวงจันทร์บริวารของดาวเสาร์ ตั้งชื่อตามเทพเจ้าแพน
ตึกแพนธีอัน (Pantheon, Rome) - เทวสถานโรมันในกรุงโรมที่สร้างราว ค.ศ. 125
อื่น ๆ

แพน (บริษัท) - บริษัทและตรายี่ห้ออุปกรณ์เครื่องกีฬาสัญชาติไทย
แพน (เครือข่ายคอมพิวเตอร์) (personal area network)
ฟ้อนแพน - การฟ้อนรำประเภทหนึ่ง
บทสดุดี (panegyric) - บทปาฐกถาต่อสาธารณะหรือบทเขียนในการสดุดีบุคคลหรือสิ่งของ
สกุลลิงชิมแปนซี - ชื่อสกุลของลิงไม่มีหาง ได้แก่ ชิมแปนซี และโบโนโบ
ไวโอลินคอนแชร์โต ในบันไดเสียง ดี เมเจอร์

ไวโอลินคอนแชร์โต ในบันไดเสียง ดี เมเจอร์ (Violin Concerto in D major) สามารถหมายถึง
ไวโอลินคอนแชร์โต (เบโทเฟน) โอปุสที่ 61
ไวโอลินคอนแชร์โต (บราห์มส) โอปุสที่ 77
ไวโอลินคอนแชร์โต (ไชคอฟสกี) โอปุสที่ 35
ไวโอลินคอนแชร์โตหมายเลข 2 (โมซาร์ท)
ไวโอลินคอนแชร์โตหมายเลข 4 (โมซาร์ท)
ไวโอลินคอนแชร์โตหมายเลข 1 (ปากานินี) โอปุสที่ 6
ไวโอลินคอนแชร์โตหมายเลข 1 (โปรโกเฟียฟ) โอปุสที่ 19
โต๊ะครู

โต๊ะครู หรือเรียกอีกอย่างหนึ่งว่า โต๊ะฆูรู  (Tok Guru) ในภาษามลายู ตรงกับภาษาอาหรับว่า อูลามาอ ในประวัติศาสตร์มีโต๊ะครูที่มีความรู้มากมายหลายท่าน เช่น  โต๊ะครูปอเนาะดาลอ  โต๊ะครูอัลมัรฮูมมาฮมูด บินมูฮัมมัดอามีนผู้ก่อตั้งปอเนาะวะอซุฏดีน (รอตันบาตู นราธิวาส )
โต๊ะ

โต๊ะกินข้าวทำจากไม้ และเก้าอี้
โต๊ะ เป็นเครื่องเรือนที่มีพื้นผิวด้านบนเรียบขนานกับพื้น รองรับน้ำหนักโดยขาโต๊ะ โดยอาจใช้สำหรับวางสิ่งของอย่างเช่นอาหาร โดยความสูงมีความพอเหมาะสำหรับการนั่ง และโดยมากจะใช้คู่กับเก้าอี้ โต๊ะในยุคก่อนหน้านี้ จะแตกต่างจากปัจจุบันซึ่งโต๊ะสมัยใหม่มักไม่มีลิ้นชัก โต๊ะสำหรับมีไว้เขียนและทำงานในสำนักงานจะเรียกว่า โต๊ะทำงาน (desk) ซึ่งจะมีลิ้นชักอย่างน้อย 1 อันหรือมากกว่านั้นข้างใต้ บางชิ้นส่วนของโต๊ะอาจขยับปรับเปลี่ยนได้
ไพรอกซิแคม

| ข้อมูลทางคลินิก |
| --- | --- |
รหัส ATC: M01AC01 (WHO) 
ตัวบ่งชี้
PubChem CID: 4856
DrugBank: APRD01187
ECHA InfoCard: 100.048.144 
 สารานุกรมเภสัชกรรม
ไพรอกซิแคม (Piroxicam ในสหรัฐมีชื่อทางการว่า Feldene) เป็นยาประเภท เอ็นเซด (nonsteroidal anti-inflammatory drug-NSAID) ใช้บรรเทาอาการ ข้ออักเสบ อาการปวดระดู ตัวร้อน และเป็น ยาบรรเทาปวด โดยเฉพาะอย่างยิ่งในกรณีที่มีการ อักเสบ   มันถูกใช้เป็น ยาสัตว์ รักษา เนื้องอก เช่นเนื้องอกที่ กระเพาะปัสสาวะ ลำไส้ใหญ่ และ มะเร็ง ต่อมลูกหมาก มีชื่อทางการค้าคือ เฟลดีน (Feldene)
กลไกการออกฤทธิ์

ไพรอกซิแคม เป็นยาในกลุ่ม เอ็นเซด และเป็นตัวยับยั้งเอนไซม์ ไซโคลออกซิเจเนส (cyclooxygenase-COX) แบบไม่เลือก
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
เส้นเมริเดียนที่ 171 องศาตะวันออก

เส้นเมริเดียนที่ 171 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก นิวซีแลนด์ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 171 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 9 องศาตะวันตก
จากขั้วโลกสู่ขั้วโลก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 171 องศาตะวันออกลากผ่านพื้นที่ดังนี้:
| พิกัด | ประเทศ ดินแดน หรือพื้นน้ำ | หมายเหตุ |
| --- | --- | --- |
| 90°0′N 171°0′E﻿ / ﻿90.000°N 171.000°E﻿ / 90.000; 171.000﻿ (มหาสมุทรอาร์กติก) | มหาสมุทรอาร์กติก |  |
| 73°41′N 171°0′E﻿ / ﻿73.683°N 171.000°E﻿ / 73.683; 171.000﻿ (ทะเลไซบีเรียตะวันออก) | ทะเลไซบีเรียตะวันออก |  |
| 70°5′N 171°0′E﻿ / ﻿70.083°N 171.000°E﻿ / 70.083; 171.000﻿ (รัสเซีย) |  รัสเซีย | เขตปกครองตนเองชูคอตคา  คัมชาตคาไคร — จากพิกัด 62°17′N 171°0′E﻿ / ﻿62.283°N 171.000°E﻿ / 62.283; 171.000﻿ (คัมชาตคาไคร) |
| 60°31′N 171°0′E﻿ / ﻿60.517°N 171.000°E﻿ / 60.517; 171.000﻿ (ทะเลเบริง) | ทะเลเบริง |  |
| 53°30′N 171°0′E﻿ / ﻿53.500°N 171.000°E﻿ / 53.500; 171.000﻿ (มหาสมุทรแปซิฟิก) | มหาสมุทรแปซิฟิก | ผ่านทางตะวันออกของเกาะเมจิท,  หมู่เกาะมาร์แชลล์ (ที่พิกัด 10°17′N 170°53′E﻿ / ﻿10.283°N 170.883°E﻿ / 10.283; 170.883﻿ (เมจิท)) |
| 8°53′N 171°0′E﻿ / ﻿8.883°N 171.000°E﻿ / 8.883; 171.000﻿ (หมู่เกาะมาร์แชลล์) |  หมู่เกาะมาร์แชลล์ | มาโลเอแลปอะทอลล์ |
| 8°39′N 171°0′E﻿ / ﻿8.650°N 171.000°E﻿ / 8.650; 171.000﻿ (มหาสมุทรแปซิฟิก) | มหาสมุทรแปซิฟิก | ผ่านทางตะวันตกของอูร์อะทอลล์,  หมู่เกาะมาร์แชลล์ (ที่พิกัด 8°13′N 171°1′E﻿ / ﻿8.217°N 171.017°E﻿ / 8.217; 171.017﻿ (อูร์))  ผ่านทางตะวันตกของมาจูโรอะทอลล์,  หมู่เกาะมาร์แชลล์ (ที่พิกัด 7°8′N 171°2′E﻿ / ﻿7.133°N 171.033°E﻿ / 7.133; 171.033﻿ (มาจูโร)) |
| 42°41′S 171°0′E﻿ / ﻿42.683°S 171.000°E﻿ / -42.683; 171.000﻿ (นิวซีแลนด์) |  นิวซีแลนด์ | เกาะใต้ — ผ่านทางตะวันออกของเมืองออเมอรู (ที่พิกัด 45°4′N 170°58′E﻿ / ﻿45.067°N 170.967°E﻿ / 45.067; 170.967﻿ (ออเมอรู)) |
| 45°5′S 171°0′E﻿ / ﻿45.083°S 171.000°E﻿ / -45.083; 171.000﻿ (มหาสมุทรแปซิฟิก) | มหาสมุทรแปซิฟิก |  |
| 60°0′S 171°0′E﻿ / ﻿60.000°S 171.000°E﻿ / -60.000; 171.000﻿ (มหาสมุทรใต้) | มหาสมุทรใต้ |  |
| 77°20′S 171°0′E﻿ / ﻿77.333°S 171.000°E﻿ / -77.333; 171.000﻿ (แอนตาร์กติกา) | แอนตาร์กติกา | รอสส์ดีเพนเดนซี, อ้างสิทธิ์โดย  นิวซีแลนด์ |
ดูเพิ่ม

เส้นเมริเดียนที่ 170 องศาตะวันออก
เส้นเมริเดียนที่ 172 องศาตะวันออก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
โคกพนมดี

โบราณสถานเนินดินโคกพนมดี เป็นชุมชนโบราณสมัยก่อนประวัติศาสตร์ ที่ตั้งอยู่ในวัดโคกพนมดี ตำบลท่าข้าม อำเภอพนัสนิคม จังหวัดชลบุรี
ประวัติ

โคกพนมดีเป็นเนินดินขนาดใหญ่ ลักษณะคล้ายเกาะที่ตั้งอยู่ในที่ราบลุ่ม มีรูปร่างค่อนข้างกลม เส้นผ่าศูนย์กลางประมาณ 230 เมตร มีพื้นที่ประมาณ 28 ไร่ จุดสูงสุดจากพื้นที่โดยรอบประมาณ 12 เมตร อยู่ในตำบลท่าข้าม อำเภอพนัสนิคม ผลการศึกษาพบว่า โคกพนมดีเป็นที่ตั้งชุมชนโบราณที่สามารถสร้างเครื่องมือหิน (ขวานหินขัด หินลับ หินบด ค้อนหิน หินกรวดสำหรับขัดผิว ภาชนะและกำไลหิน) เครื่องมือที่ทำจากกระดูกสัตว์ เช่น ฉมวก เครื่องมือที่ทำจากหอย เช่น มีด สิ่ว เครื่องประดับที่ทำจากเปลือกหอย และภาชนะดินเผาแบบเชือกทาบ เป็นชุมชนที่อพยพ และเปลี่ยนแปลงมาจากสังคมแบบดั้งเดิม ซึ่งมักอาศัยอยู่ในที่สูงดำรงชีวิตด้วยการล่าสัตว์และแสวงหาอาหารจากธรรมชาติ ต่อมาอพยพลงมาอยู่ที่โคกพนมดี ซึ่งในครั้งนั้นเป็นพื้นที่ชายฝั่งทะเลที่อุดมสมบูรณ์ด้วยทรัพยากรธรรมชาติทั้งจากป่าและทะเล มีผู้เสนอข้อคิดเห็นว่าเนินดินแห่งนี้เป็น Shell Mound สมัยก่อนประวัติศาสตร์ขนาดใหญ่ที่สุดแห่งหนึ่งในเอเซียอาคเนย์  ต่อมาผู้คนเหล่านั้นก็เริ่มพัฒนาการดำรงชีวิตด้วยการเพาะปลูกแบบเริ่มแรก ควบคู่กันไปกับการแสวงหาอาหารจากทะเล และล่าสัตว์
ที่ตั้ง

โบราณสถานเนินดินโคกพนมดี อยู่ที่วัดโคกพนมดี ตำบลท่าข้าม อำเภอพนัสนิคม จังหวัดชลบุรี 
แผนที่ทหาร พิมพ์ครั้งที่ 1 -RTSD ลำดับชุด L7017 ระวาง 5236 III รุ้ง 13 ฐ 34' 40"เหนือ แวง 101 ฐ 08'50 " ตะวันออก พิกัดกริด 47 PQR 317205
โบราณสถาน

โบราณสถานเนินดินโคกพนมดี การตั้งถิ่นฐานที่โคกพนมดีนี้น่าจะมี 2 สมัย คือ
สมัยแรก
มีอายุประมาณ 8,000 - 5,000 ปีมาแล้ว ดำรงชีพด้วยทรัพยากรจากทะเลเป็นสำคัญ (พบเปลือกหอย ก้างปลา กระดองเต่า และก้ามปู จำนวนมาก)
สมัยที่สอง
มีอายุประมาณ 5,000 - 2,000 ปีมาแล้ว ชุมชนน่าจะขยายตัวใหญ่ขึ้น เพราะได้พบภาชนะดินเผาเป็นจำนวนมาก เริ่มปลูกข้าว (พบเมล็ดข้าวที่เป็นถ่าน)
ประกาศกรมศิลปากร

โบราณสถานเนินดินโคกพนมดี พื้นที่ประมาณ 25 ไร่ กรมศิลปากรประกาศเป็นโบราณสถาน ในราชกิจจานุเบกษา เล่มที่ 101 ตอนที่ 125 ณ วันที่ 18 กันยายน พ.ศ. 2527
แหล่งข้อมูลอื่น

ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี
ลูกปัดแบบกลมบางทำจากเปลือกหอย สมัยก่อนประวัติศาสตร์ อายุ 4,000 - 3,000 ปี พบจากการขุดค้นที่โบราณสถานเนินดินโคกพนมดี อำเภอพนัสนิคม
โรคมะเร็งคาโปซี

โรคมะเร็งคาโปซิซาร์โคมา (Kaposi's sarcoma) ซึ่ง แพทย์บางท่านเรียกย่อว่า โรคเคเอส (KS) เป็นโรคได้ชื่อตามแพทย์ผู้วินิจฉัยโรคนี้เป็นคนแรก คือ นพ. คาโปซิ เป็นโรคพบบ่อยมากในผู้ป่วยเอดส์ เป็นมะเร็งของเนื้อเยื่อ มีเซ็นคัยมาล (Mesenchymal) ซึ่งเป็นเนื้อเยื่อตัวอ่อนที่จะเจริญเปลี่ยนเป็นเซลล์เนื้อเยื่อได้หลายชนิด เช่น หลอดเลือด และหลอดน้ำเหลือง ดังนั้น มะเร็งชนิดนี้ จึงพบได้ในทุกอวัยวะทั่วตัว เช่น ผิวหนังทุกส่วน ในช่องปาก ในเนื้อเยื่อปอด และในลำไส้ และมักเกิดขึ้นพร้อมกันหลาย ๆ จุดทั่วตัว แต่ที่พบบ่อย คือ บริเวณขา และใบหน้า
อาการ มะเร็งชนิดนี้ มีลักษณะเป็นก้อนเนื้อ ค่อนข้างกลม สีคล้ำ มีขนาดต่าง ๆ กัน ตั้งแต่ เล็กกว่า 1 เซนติเมตร ไปจนถึง 10 เซนติเมตร เมื่อก้อนเนื้อมีขนาดใหญ่ มักทำให้เกิดอาการบวมของเนื้อเยื่อข้างเคียง และมีต่อมน้ำเหลือง ใกล้เคียงโต คลำได้ เช่น อาการขาบวม และต่อมน้ำเหลืองขาหนีบด้านเกิดโรคโต เมื่อโรคเกิดขึ้นในบริเวณขา เป็นต้น
สาเหตุ มะเร็งคาโปซิ เกิดจากร่างกายติดเชื้อไวรัสชนิด Human herpesvirus 8 (HHV8) ซึ่งไวรัสตัวนี้ เป็นไวรัสชนิดที่ก่อให้เกิด การติดเชื้อฉวยโอกาส (Opportunistic infection) โดยปัจจัยเสี่ยงสำคัญที่สุดต่อการเกิดมะเร็งชนิดนี้ ก็คือ การมีภูมิคุ้มกันต้านทานร่างกายบกพร่องสาเหตุจาก โรคเอดส์ อย่างไรก็ตาม สามารถพบโรคนี้เกิดได้บ้าง ในคนมีภูมิคุ้มกันต้านทานโรคปกติ
การวินิจฉัย โดยการตรวจชิ้นเนื้อ ทางพยาธิวิทยา เช่นเดียวกับโรคมะเร็งทุกชนิด และโดยทั่วไป ยังไม่มีการแบ่งระยะโรค
การรักษา คือ การให้ยาต้านไวรัสเอดส์ ยาเคมีบำบัด และอาจให้รังสีรักษาร่วมด้วยเมื่อก้อนมะเร็งมีขนาดโตมาก หรือ ไม่ตอบสนองต่อยาเคมีบำบัด แต่เมื่อก้อนเนื้อมีขนาดเล็ก และเกิดเฉพาะที่ แพทย์บางท่านใช้การตัดออกโดยการจี้ด้วย ความเย็น หรือ ด้วยแสงเลเซอร์
ความรุนแรงของโรค หรือ โอกาสรักษาหาย ขึ้นกับการรักษาควบคุมโรคเอดส์ ถ้าควบคุมโรคเอดส์ได้ มะเร็งคาโปซิ มักตอบสนองต่อการรักษาได้ดี แต่ถ้าควบคุมโรคเอดส์ไม่ได้ ก็มักควบคุมมะเร็งคาโปซิไม่ได้
การติดต่อ ไวรัสชนิดก่อโรคมะเร็งคาโปซินี้ มีอยู่ในน้ำลาย และในเลือดของผู้ป่วย ดังนั้น จึงสามารถติดต่อกันได้ในหมู่รักร่วมเพศ โดยการสัมผัสน้ำลาย และเลือดของผู้ป่วย
โฮเวิร์ด สตริงเกอร์

โฮเวิร์ด สตริงเกอร์
เซอร์ โฮเวิร์ด สตริงเกอร์ (Howard Stringer, 19 กุมภาพันธ์ พ.ศ. 2485 - ) ประธานกรรมการบริหาร President ประธานเจ้าหน้าที่บริหาร (CEO) บริษัท บริษัท โซนี่ คอร์เปอเรชันคนปัจจุบัน เขาเกิดที่เมืองคาร์ดิฟฟ์ แคว้นเวลส์ สหราชอาณาจักร เข้ารับดำรงตำแหน่งเป็น CEO บริษัทเมื่อวันที่ 22 มิถุนายน พ.ศ. 2548
โรงพยาบาลกรุงเทพพัทยา

| โรงพยาบาลกรุงเทพพัทยา |
| --- | --- |
Bangkok Hospital Pattaya
ประเภท: โรงพยาบาลเอกชน
ที่ตั้ง: ถนนสุขุมวิท ตำบลนาเกลือ อำเภอบางละมุง จังหวัดชลบุรี
ข้อมูลทั่วไป
ก่อตั้ง: 23 มิถุนายน พ.ศ. 2533
ผู้อำนวยการ: นายแพทย์สีหราช โลหชิตรานนท์
จำนวนเตียง: 400 เตียง
เว็บไซต์: bangkokpattayahospital.com
โรงพยาบาลกรุงเทพพัทยา เป็นโรงพยาบาลเอกชน อยู่ทางภาคตะวันออก (ประเทศไทย) ตั้งอยู่บนถนนสุขุมวิท กม.143 ตำบลนาเกลือ อำเภอบางละมุง จังหวัดชลบุรี (ในเขตเมืองพัทยา)